system
Răspunde în limba română, în stilul Wikipedia, cat mai corect gramatical.
user
Cum ai descrie Vale?
assistant
Valea este o formă negativă de relief, îngustă și alungită, cu panta în descreștere în aval, creată prin acțiunea diferitelor forme de apă curgătoare. Se prezintă ca o depresiune sau adâncitură de teren alungită, străbătută (permanent sau vremelnic) de o apă curgătoare. Poate să mai fie o regiune de șes situată sub nivelul ținuturilor din jur și udată de o apă curgătoare.

Tipuri de văi 

 Un chei este o porțiune de vale strâmtă, cu versanți înalți, săpați în roci dure.
 Un canion este o porțiune de vale foarte îngustă, cu versanții înalți și abrupți și cu fundul ocupat în întregime de albia râului.
 O vale oarbă este o vale închisă în aval. Este caracteristică regiunilor carstice. La capătul inferior, unde este închisă, se află, de obicei, un sorb. Un sorb este un loc de pierdere în pământ a unui curs de apă, situat sub oglinda apei; scurgerea se face sub presiune.
 Un ponor este un locul de pierdere al unui curs de apă prin crăpături impenetrabile pentru om, situat, de obicei, la piciorul unui perete de calcar, în care scurgerea apei nu se face cu presiune.
 Un sodol sau sohodol este o albie sau o vale seacă, abruptă, formată în urma pierderii apei în adânc prin fisuri, ponoare sau alte modalități. 
 O hoancă este o vale seacă, înierbată și plină de alte forme de vegetație, fără urme de eroziune ale unei ape curgătoare, care este specifică zonelor carstice.
 O văioagă sau văiugă este o vale îngustă și puțin adâncită.

În afară de valea creată prin acțiunea apelor curgătoare, există și valea glaciară, care este o vale largă, cu profil transversal în forma de "U", formată prin eroziunea ghețarilor. În cadrul ei se disting: în partea de sus, circul glaciar (fosta zonă de acumulare a zăpezii ) și, în partea de jos, ulucul glaciar (locul unde s-a scurs ghețarul).

Vezi și 

 Vale (dezambiguizare)

Legături externe 

 NPS.gov, University of Wisconsin
 Glacial moraine types (LEO dictionary)
 UWSP.edu , Glossary of Alpine Glacial Landforms
 BGU.ac.il, SAR interferometry (analysis of valley forms in Fig.2 and 6)
 Braggiotourismus.ch, Shoulder of the Swiss Calanca valley near Braggio
 Zum.de, Typical valley sections (valleys and terrace valleys)
 Kented.org.uk, V-shaped valley
 Valleys.com, Valleys of the World

Văi extraterestre 

 ESA image: Vallis Alpes, bisecting the Lunar Alps
 Valles Marineris and Ophir Chasma, bilingual website (English and German)